CELEX: C2005/271/30
Language: da
Date: 2005-10-29 00:00:00
Title: Sag C-329/05: Anmodning om præjudiciel afgørelse forelagt ved kendelse afsagt den 28. juni 2005 af Bundesfinanzhof i sagen Finanzamt Dinslaken mod Gerold Meindl. Adciteret Christine Meindl-Berger

29.10.2005   
            
            
               DA
            
            
               Den Europæiske Unions Tidende
            
            
               C 271/16
            
         Anmodning om præjudiciel afgørelse forelagt ved kendelse afsagt den 28. juni 2005 af Bundesfinanzhof i sagen Finanzamt Dinslaken mod Gerold Meindl. Adciteret Christine Meindl-Berger
   (Sag C-329/05)
   (2005/C 271/30)
   Processprog: tysk
   Ved kendelse afsagt den 28. juni 2005, indgået til Domstolens Justitskontor den 2. september 2005, har Bundesfinanzhof i sagen Finanzamt Dinslaken mod Gerold Meindl. Adciteret: Christine Meindl-Berger forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er det i strid med artikel 43 i traktaten om oprettelse af De Europæiske Fællesskaber, såfremt der i indkomstskattemæssig henseende nægtes en hjemmehørende skattepligtig sambeskatning med sin ægtefælle, der bor i Østrig, og med hvem samlivet ikke er ophævet, med den begrundelse, at den skattepligtige både har oppebåret mere end 10 % af de samlede indtægter og mere end 24 000 DM, såfremt disse indtægter er skattefrie i henhold til østrigsk ret?